open-index/open-wikipedia-markdown huggingface dataset:
Myytit vaaleaihoisista ei-euripidisistä kansoista

On olemassa myyttejä kansoista ja heimoista, jotka eivät kuulu euripideihin, mutta joiden piirteisiin silti kuuluu yleensä euripideihin yhdistetty vaalea iho, hiukset tai silmät. Yleensä vaaleahiuksisuus yhdistetään euripideihin, vaikka valtaosa euripideistä on tummahiuksisia. Vaaleita silmiä on vain euripideillä. Kuitenkin vaaleahiuksisuutta löytyy Australian aboriginaalien ja melanesialaisten keskuudesta paikoin erittäin yleisesti, vaikka heidän ihonvärinsä on tumma. 

## Vaaleahiuksiset eskimot
Vilhjamur Stefansson ja eräät muut arktisten seutujen tutkijat ovat väittäneet löytäneensä vaaleahiuksisia eskimoita. 

## Valkoiset intiaanit
1920-luvulla väitettiin, että Amazonin viidakosta on löydetty valkoisten intiaanien heimo.

## Lähteet
Dromornithidae

**Dromornithidae** on sukupuuttoon kuollut lentokyvyttömien lintujen heimo. Ne elivät Australiassa neogeenikaudella, mutta ovat nykyään kuolleet sukupuuttoon. Niiden luultiin kauan kuuluvan strutsilintuihin, mutta nykyään ne on luokiteltu sorsalintuihin. Läheisimmät elävät sukulaiset ovat sorsat. Nimi **Dromornithidae** tulee kreikan kielen sanoista **dromaios** (tarkoittaa nopeaa juoksijaa) ja **ornis** (tarkoittaa lintua).
Dromornithidae-heimon linnut olivat suurikokoisia ja *[[Dromornis stirtoni]]* kasvoi jopa yli 3-metriseksi. Heimo tunnetaan suuresta nokasta, jota käytettiin ainakin siementen murskaamiseen.

## Ulkonäkö

Dromornithidae-heimon jäsenet näyttivät suurilta emuilta tai moailta. Useimmat olivat raskasrakenteisia, joilla oli voimakkaat jalat ja suuresti supistuneet siivet. Viimeiset luut varpaissa muistuttivat enemmän pieniä kavioita kuin kynsiä. Nämä linnut kasvoivat 1,5-metrisistä jopa 3-metrisiin (*Dromornis stirtoni*, luultavasti suurin elänyt lintu).

## Lajit

Vuonna 2005 viisi sukua ja seitsemän lajia oli löydetty, ja ainakin yksi uusi suku on työn alla. Pienin heimon laji oli luultavasti Barawertornis tedfordi, joka painoi 80–95&nbsp;kg. Kaksi Ilbandornis-suvun lajia (Ilbandornis lawsoni ja Ilbandornis woodburnei) olivat suurempia, mutta heikompijalkaisia kuin muut dromornithidae-heimon jäsenet. Bullockornis planei ja Genyornis newtoni olivat raskasrakenteisia ja 2–2,5&nbsp;m pitkiä ja ne painoivat noin 220–240&nbsp;kg. Suurimmat heimon linnut olivat Dromornis-suvun Dromornis australis ja Dromornis stirtoni.

## Levinneisyys

Dromornithidae-heimon jäseniä on toistaiseksi löydetty vain Australiasta. Suurin osa löydöistä on löytynyt mantereen itäosista, tosin myös Länsi-Australiasta ja Tasmaniasta on löydetty fossiileja. Pohjoisterritoriosta on löydetty usein juuri Dromornithidae-heimon fossiileja.
Pokrovsk (Venäjä)

**Pokrovsk** (, ) on kaupunki Lenan varrella Sahan tasavallan eteläosassa Venäjällä, 70 km Sahan pääkaupungista Jakutskista etelään. Pokrovsk sijaitsee Hangalassin ulusissa (piirissä) ja on sen hallinnollinen keskus.

Pokrovskissa on tiili-, teräsbetoni- ja asfalttitehtaat. Pokrovskin kautta kulkee Jakutskista Amurin alueelle johtava maantie.

## Asukasluvun kehitys
*9 823 (1989)  
*8 300 (1996) 
*10 092 (2002) 
*10 200 (2005) 
* 9495 (2010)

## Historia
Kasakat perustivat paikalle *Karaulny Mys*-nimisen linnoituksen vuonna 1682, josta sittemmin kehittyi *Pokrovskojen* kylä. Kylästä tuli kaupunkityyppinen taajama vuonna 1941, jolloin sen nimi muuttui samalla nykyiseen muotoon, Pokrovsk. Kaupunki Pokrovskista tuli vuonna 1998.

## Lähteet

## Aiheesta muualla
*Google maps – Pokrovsk
Oljokminsk

**Oljokminsk** (, ) on kaupunki Sahan tasavallan eteläosassa Oljokminskin piirissä 651 kilometriä Sahan pääkaupungista Jakutskista lounaaseen. Oljokminsk sijaitsee Lenan vasemmalla rannalla lähellä paikkaa jossa Oljokma-sivujoki liittyy siihen oikealta.

## Historia
Paikkakunta syntyi kasakoiden linnoituksena (*[[ostrog]]*) jokien yhtymäkohtaan jo vuonna 1635. Siitä tuli tärkeä tukikohta kauemmas Siperiaan suuntautuvalle toiminnalle. Kaupunkioikeudet Oljokminsk sai 1783. 

Asukasluvun kehitys
*7 600 (1959)
*11 478 (1989)
*10 003 (2002)
*10 200 (2005)
*8 500 (2010)

## Ilmasto
Oljokminskin ilmasto on koko Sahan tasavallan tapaan hyvin kuiva ja mantereellinen. Talvella siellä on mitattu alimmillaan –66&nbsp;°C sekä kesällä korkeimmillaan +45&nbsp;°C.

## Aiheesta muualla

*Google maps – Oljokminsk
Commonwealth realm

**Commonwealth realm** on itsenäinen valtio, jonka monarkkina ja valtionpäämiehenä on kuningas Charles III. Hän nousi valtaistuimelle 8. syyskuuta 2022 välittömästi äitinsä Elisabet II:n kuoleman jälkeen. Maat ovat siis itsenäisiä valtioita, jotka muodostavat personaaliunionin. Vuonna 2023 commonwealth realm -maita oli 15, jotka kaikki olivat myös 56 maan muodostaman yhteistyöjärjestön, Kansainyhteisön () jäseniä. 

Commonwealth realm -maat ovat täysin itsenäisiä ja ulkopolitiikassaan toisistaan riippumattomia valtioita, jotka jakavat keskenään identtisen monarkian ja muut keskeiset valtiolliset instituutiot (niin kutsuttu Westminster-järjestelmä). Yhteinen hallitsija asuu kuitenkin kokoaikaisesti Britanniassa, joten muissa maissa hänen asemaansa seremoniallisena valtionpäämiehenä hoitaa hänen nimittämänsä kenraalikuvernööri. Hallitsijan poliittista asemaa, joka on *[[de jure]]* sekä toimeenpaneva että lainsäädännöllinen, pitää pääministeri yhdessä demokraattisesti valitun hallituksensa kanssa.

## Commonwealth realmit

### Nykyiset Commonwealth realmit

### Entiset Commonwealth realmit

## Lähteet

## Aiheesta muualla
Phil Hellmuth

**Phillip "Phil" Jerome Hellmuth Jr.** (s. 16. heinäkuuta 1964 Madison, Wisconsin) on yhdysvaltalainen pokeriammattilainen ja World Series of Pokerin pääturnauksen voittaja vuodelta 1989 sekä World Series of Poker Europen pääturnauksen voittaja vuodelta 2012. Hän on ainoa pelaaja, joka on pystynyt voittamaan molempien sarjojen pääturnaukset. Hellmuth on onnistunut voittamaan yhteensä 16 WSOP-ranneketta (13 texas hold 'emista ja kaksi Seven-Card Razzista), mikä on lajin kaikkien aikojen ennätys. Hänellä on myös eniten WSOP-turnausten rahasijoja (126, joista kymmenen Euroopasta) ja finaalipöytäsijoja (57)

Kiistattomista saavutuksistaan huolimatta Hellmuth on pokerin kiistellyimpiä hahmoja - hänet tunnetaan erityisesti huonosta käytöksestään kohdatessaan vastoinkäymisiä ja tappioita, mistä tulee hänen lempinimensä *Poker Brat* ("Pokerikakara"). Hän pitää itseänsä maailman parhaana holdemin pelaajana.

Vuonna 1989 24-vuotiaasta Hellmuthista tuli kaikkien aikojen nuorin World Series of Pokerin mestaruusturnauksen voittaja, voitettuaan pääturnauksessa kaksinkertaisen mestarin Johnny Chanin. Nuorimman mestarin titteli pysyi hänellä vuoteen 2008 saakka. World Poker Tourilla Hellmuth on selviytynyt finaalipöytään kahdesti (näiden lisäksi hän on pelannut kahdessa WPT:n kutsukilpailussa). 

Vuonna 2005 Hellmuth voitti National Heads-Up Poker Championship -turnauksen (kansallinen kaksinpeliturnaus). Vuoden 2006 turnauksessa hän hävisi ensimmäisellä kierroksella Chip Reeselle.

Toukokuussa 2018 Hellmuthin pokeriuran turnausansiot ylittivät 22,3 miljoonaa dollaria. Hän on kaikkien aikojen rahalistalla sijalla 12.

Hellmuth on esiintynyt television pokeriohjelmissa *[[High Stakes Poker]]* ja *[[Poker After Dark]]*. Hän on julkaissut myös useita pokerikirjoja ja opetus-DVD:ita. Hellmuth asuu Palo Altossa, Kaliforniassa. Hän on naimisissa psykiatri Katherine Sanbornin kanssa, pariskunnalla on kaksi poikaa (Phillip III ja Nicholas).

Phil Hellmuth tunnetaan myös näyttävistä World Series of Poker pääturnauksen sisääntuloista. Vuonna 2007 Hellmuth saapui rallikuskin varusteissa naispoliisien saattelemana. Hän oli juuri kolaroinut NASCAR-autonsa, eikä voinut käyttää sitä saapumiseen. Vuonna 2008 Hellmuth saapui turnaukseen Yhdysvaltain armeijan jeepillä pukeutuneena 11-tähden kenraaliksi. 2009 Hellmuth oli pukeutunut Julius Caesariksi ja saapui yhdentoista naisgladiaattorin ja muusien kanssa paikalle.

## WSOP-rannekkeet

## Kirjallisuutta

* 
* 
* 

## Lähteet

## Aiheesta muualla
* Viralliset kotisivut
* Camphellmuth 
* WPT:n profiili
* 
*Phil Hellmuth: Yksi parhaita pokeriammattilaisia
Työntömitta

**Työntömitta** (työntötulkki) on yleensä alle 200 millimetrin etäisyyksien mittaamiseen tarkoitettu mittalaite, jolla voidaan mitata kappaleiden paksuuksia, sisämittoja ja syvyyksiä tyypillisesti 0,1–0,02 millimetrin tarkkuudella. Laitetta kutsutaan puhekielessä myös nimellä **tönäri** tai mittalaitteen patentoineen yrityksen mukaan **mauseri** tai **mauser-mitta**. Vielä tarkempia etäisyysmittauksia voidaan tehdä mikrometriruuvilla.

Tyypillinen työntömitalla mitattava kohde on kohtisuora etäisyys, kappaleen halkaisija, reiän syvyys jne. Esimerkiksi putken halkaisijaa mitattaessa mitattava putki puristetaan työntömitan mittausleukojen väliin ja luetaan mittaustulos mitta-asteikolta. Millimetrin kymmenykset luetaan ns. noniusasteikolta siten, että asteikon viiva, joka osuu lähimmäksi millimetriasteikolla olevaa viivaa, kertoo millin kymmenyksien määrän (jos työntömitan tarkkuus on 0,1&nbsp;mm). 

Työntömitalla &mdash; tai vastaavalla 2-pistemittalaitteella &mdash; ei voida todentaa kappaleen ympyränmuotoisuutta, vaikka mittatulos eri pyörähdyskulmassa olisikin sama, sillä tasalevyisiä käyriä on muitakin kuin ympyrä (esimerkiksi Reuleaux’n kolmio). Samasta syystä holkin sisähalkaisijaa ei voi mitata 2-pistemittauksella luotettavasti.

Nykyään on saatavissa myös digitaalisia työntömittoja, joissa on numeronäyttö sadasosamillimetrin tarkkuudella. Tällaisilla mitoilla voidaan todentaa mittausvoiman vaikutus mittaustulokseen.

## Lähteet

## Aiheesta muualla
Power Macintosh 7200

**Power Macintosh 7200** on Apple Computerin 7. elokuuta 1995 julkaisema tietokone. Tietokonetta myytiin myös nimillä **Power Macintosh 7215**, **Power Macintosh 8200** ja **Apple Workgroup Server 7250**. Power Macintosh 7200 julkaistiin yhdessä kalliimpien Power Macintosh 7500 ja 8500 -mallien kanssa. Power Macintosh 7200 esitteli uuden kotelomallin, jota käytettiin myöhemmissä Power Macintosh -malleissa. Laitteen tuotanto lakkautettiin 1. heinäkuuta 1996.

## Yleistä
Power Macintosh 7200 julkaistiin kahden mallin voimin, 75 MHz:n ja 90 MHz:n versioista hitaampi karsiutui pois 120 MHz:n mallin tullessa myöhemmin markkinoille. 7200 sisälsi vähän päivitysvaraa emolevylle kiinteästi asennetun suorittimen takia. Videomuistin määrän kasvattaminen ja L2-prosessorivälimuistin lisääminen tekivät tietokoneesta kelvollisen suoriutumaan useimmista tehtävistä. Apple lupasi edullisen emolevypäivityksen toimittamista markkinoille 7200:n päivittämiseksi 7500-malliksi. Päivitys viivästyi ja tullessaan päivitys hyppäsi suoraan Power Macintosh 7600:n tasolle, tehden hankittavasta komponentista turhan kalliin.

### Mallit
* **Power Macintosh 7200/75**: 72 MHz:n suoritin.
* **Power Macintosh 7200/90**: 90 MHz:n suoritin.
* **Power Macintosh 7200/120**: 120 MHz:n suoritin.
* **Power Macintosh 7200/120 (PC)**: PC-yhteensopiva malli.
* **Power Macintosh 7215**: 90 MHz:n suoritin, myytiin vain Japanissa.
* **Power Macintosh 8200**: Tornimallisessa kotelossa, myytiin vain Euroopassa.
* **WGS 7250/120**: AWS-malli, jossa erilainen ohjelmistopaketti.

## Tekniset tiedot
* 75, 90 tai 120 MHz:n PowerPC 601 -suoritin
* 8 Mt:n keskusmuisti, laajennettavissa 512 Mt:n saakka (70 ns 168-pin DRAM DIMM)
* käyttöjärjestelmä System 7.5.2 – Mac OS 9.1

Power Macintosh 7200:n suoritinta ei ollut mahdollista päivittää 7500-mallin tavoin, jossa suoritin oli tytärkortilla.

## Lähteet

## Aiheesta muualla
* Power Macintosh 7200/75 , 7200/90 , 7200/120 , 7200/120 (PC compatible) , 7215/90  ja WGS 7250/120 -mallien tekniset tiedot AppleSpecissä
* Power Macintosh 7200 Apple-history.comissa
* Power Macintosh 7200 Low End Macissa
* Power Macintosh 7200/75, 7200/90, 7200/120 ja WGS 7250/120 EveryMac.comissa
Bob Dylan’s Greatest Hits

**Bob Dylan’s Greatest Hits** on Bob Dylanin vuonna 1967 julkaistu kokoelmalevy. Sen kaikki kappaleet ovat Bob Dylanin käsialaa.

## Kappaleet

# "Blowin’ in the Wind"
# "It Ain’t Me Babe"
# "The Times They Are A-Changin'"
# "Mr. Tambourine Man"
# "She Belongs to Me"
# "It’s All Over Now, Baby Blue"
# "Subterranean Homesick Blues"
# "One of Us Must Know"
# "Like a Rolling Stone"
# "Just Like a Woman"
# "Rainy Day Women Nos. 12 & 35"
# "I Want You"

## Lähteet

* CD-levy 460907 9 (Columbia Records, 1967)
Udatšnyi

**Udatšnyi** (, ) on kaupunki Marhajoen varrella Mirnyin piirissä Sahan tasavallan länsiosassa Venäjällä, 1&nbsp;370 km Sahan pääkaupungista Jakutskista luoteeseen ja 550 km piirikeskuksesta Mirnyistä pohjoiseen. Udatšnyin lähistöllä on suuri Udatšnyin timanttikaivos.

## Historia
Udatšnyi perustettiin vuonna  1955  alueelta tehtyjen timanttilöytöjen vuoksi. Siitä tuli kaupunkityyppinen taajama vuonna  1968  ja kaupunki vuonna 1987.

Asukasluvun kehitys:
*15 698 (2002)
*15 500 (2005)
*12 613 (2010)

## Lähteet

## Aiheesta muualla
*Udatšnyin kaupunki
*YouTube: videokuvaa Udatšnyistä
*Kuvia Udatšnyistä
Glen Benton

**Glen Benton** (s. 18. kesäkuuta 1967) on yhdysvaltalainen metallimuusikko. Hän on floridalaisen death metal -yhtyeen Deiciden basisti-laulaja. 

Yhtyeen esikoisalbumilla *Deicide* on kappale ”Sacrificial Suicide”. Siihen liittyen Benton väitti, että toteuttaakseen kristinuskon vastaisen elämän hän tekisi itsemurhan 33 vuoden iässä – tätä uhkaustaan hän ei kuitenkaan toteuttanut. Benton on esiintynyt vierailevana artistina muiden death metal -yhtyeiden albumeilla, kuten Vital Remains -yhtyeen albumeilla *[[Dechristianize]]* (2003) ja *[[Icons of Evil]]* (2007), Napalm Deathin kappaleessa ”Unfit Earth” albumilla *[[Harmony Corruption]]* ja Cannibal Corpsen kappaleissa ”A Skull Full of Maggots” albumilla *[[Eaten Back to Life]]* ja ”Vomit the Soul” albumilla *[[Butchered at Birth]]*. *Roadrunner United 25th Anniversary* -albumilla hän lauloi kappaleen ”Annihilation by the Hands of God”.

Benton on kiinnostunut moottoripyöristä, mikä näkyy levyn *[[Scars of the Crucifix]]* nimikkokappaleen musiikkivideolla. Hänellä on kaksi poikaa, Daemon Michael Benton sekä Vinnie Benton.

## Satanismi
Benton on tunnettu saatanallisista ja antikristillisistä aatteistaan sekä mielipiteistään ”nykypäivän korruptoituneista uskonnollisista järjestelmistä”. Hän on kuuluisa pietarinrististä, jonka hän on polttanut otsaansa. Steve Asheimin mukaan tämä oli mitä luultavimmin vastaus yhtyeen saamaan aiempaan mediahuomioon Brian Hoffmanin poltettua pietarinristin käteensä savuketta käyttäen.

Vaikka Deiciden sanoitukset käsittelevät satanismia, jumalanpilkkaa ja anti-kristillisyyttä, Benton on kieltänyt olevansa satanisti.

## Lähteet

## Aiheesta muualla
*Deicide (virallinen kotisivu)  
*Haastattelu (Doomish.com 2/2/2005)
Power Macintosh 4400

**Power Macintosh 4400** on Apple Computerin 7. marraskuuta 1996 Euroopassa julkaisema tietokone. 17. helmikuuta 1997 laitteesta julkaistiin nopeammalla suorittimella varustettu versio Pohjois-Amerikassa ja Australiassa. Australian versio sai nimekseen Power Macintosh 7220. Hinnan matalana pitämiseksi Power Macintosh 4400 pyrki käyttämään mahdollisuuksien mukaan tietokoneteollisuuden standardiosia. Tietokone käytti Applen ja Motorolan yhteistyössä kehittämää Tanzania-emolevyä. Power Macintosh 4400 :sta julkaistiin myös PC-yhteensopivia malleja, jotka sisälsivät ylimääräisen, prosessorikortilla sijaitsevan 166 MHz:n x86-suorittimen. Laitteiden tuotanto lakkautettiin 1. tammikuuta 1998.

## Yleistä
Standardoimisen tuloksena Power Macintosh 4400 oli eräs Applen vähälukuisista tietokoneista, joissa oli metallinen kotelo. Levykeasema sijaitsi laitteen vasemmalla laidalla. 

### Mallit
* Power Macintosh 4400: 160 MHz:n versio, julkaistiin vain Euroopassa
* Power Macintosh 4400/200: 200 MHz:n versio, julkaistiin vain Pohjois-Amerikassa
* Power Macintosh 4400/200 (PC): PC-yhteensopiva versio, julkaistiin vain Pohjois-Amerikassa
* Power Macintosh 7220: 4400/200, julkaistiin vain Australiassa
* Power Macintosh 7220 (PC): PC-yhteensopiva versio, julkaistiin vain Australiassa

### Tanzania-emolevy
Apple ja Motorola suunnittelivat Tanzania-emolevyn edullisten tietokoneiden tuotantoa varten. Power Macintosh 4400 jäi Applen ainoaksi Tanzaniaa käyttäväksi tietokoneeksi, mutta emolevyä käytettiin myös Motorolan StarMax 3000 ja 4000 sekä Umaxin SuperMac C500 ja C600 -tietokoneissa, muiden, kolmansien osapuolten valmistamien Macintosh-koneiden ohella. Tanzania tuki PowerPC 603e ja PowerPC 604e -suorittimia ja sisälsi 40 MHz:n väylän. Emolevyllä oli kolme PCI-paikkaa.

## Tekniset tiedot
* 160 tai 200 MHz:n PowerPC 603e -suoritin
** PC-yhteensopivissa malleissa lisäksi 166 MHz:n Cyrix 6x86 -suoritin
* 16 tai 32 Mt:n keskusmuisti, laajennettavissa 96 tai 160 Mt:n saakka (70 ns 168-pin DIMM)
** PC-yhteensopivissa malleissa lisäksi 16 Mt:n erillinen keskusmuisti, laajennettavissa 80 Mt:n saakka
* käyttöjärjestelmä System 7.5.3 – Mac OS 9

## Lähteet

## Aiheesta muualla
* Power Macintosh 4400 Everymac.comissa
Rommitoti

**Rommitoti** on drinkki, joka muodostuu rommista ja kuumasta vedestä tai teestä. 

Kuuman rommitotin alkuperänä pidetään purjelaiva-ajan merimieselämää. Purjealuksilla oli tapana jakaa miehistölle viina-annoksia. 1650-luvulla brittiläinen William Penn saapui Barbadokselle valloittakseen Jamaikan. Miehistölle ei löytynyt tavanomaisia juomia (olut ja viini), joten hänen täytyi ottaa rommia miehistön juomaksi. Rommin käyttö yleistyi ja siitä tuli virallinen osa laivaston muonitusta 1730-luvulla. Aluksi rommi jaettiin miehistölle laimentamattomana. Vuonna 1740 amiraali Edward Vernon, liikanimeltään *Old Grog*, määräsi päivittäisen rommiannoksen laimennettavaksi vedellä.

## Katso myös
* Grogi

## Lähteet

## Aiheesta muualla
* Raumasivut.net
Bob Dylan’s Greatest Hits Vol. II

**Bob Dylan's Greatest Hits Vol. II** (*More Bob Dylan Greatest Hits* Manner-Euroopan julkaisuissa) on Bob Dylanin kokoelmalevy (tupla) vuodelta 1971. Kaikki kappaleet ovat Dylanin kirjoittamia.

## Kappaleet

### Levy 1

# Watching the River Flow (3'32)
# Don't Think Twice, It's All Right (3'36)
# Lay Lady Lay (3'14)
# Stuck Insice of Mobile with Memphis Blues Again (7'06)
# I'll Be Your Baby Tonight (2'37)
# All I Really Want To Do (4'02)
# My Back Pages (4'21)
# Maggie's Farm (3'49)
# Tonight I'll Be Staying Here With You (3'21)

### Levy 2

# She Belongs to Me (2'46)
# All Along the Watchtower (2'30)
# The Mighty Quinn (Quinn, the Eskimo) (2'43)
# Just Like Tom Thumb's Blues (5'25)
# A Hard Rain's A-Gonna Fall (6'47)
# If Not for You (2'38)
# It's All Over Now, Baby Blue (4'13)
# Tomorrow Is a Long Time (3'01)
# When I Paint My Masterpiece (3'22)
# I Shall Be Released (3'01)
# You Ain't Goin' Nowhere (2'41)
# Down in the Flood (2'46)

## Lähteet

* CD-levy 467851 2 (Columbia Records, 1971)
Dvirkivštšyna

**Dvirkivštšyna** () on kylä Ukrainan Kiovan alueen Boryspilin piirissä (kesään 2020 saakka Jahotynin piirissä), noin 110 kilometriä Kiovasta, ja noin 7 kilometriä Jahotynin kaupungista itään.

## Tunnettuja dvirkivštšynalaisia

Dvirkivštšynassa on syntynyt jalkapalloilija Andri Ševtšenko.

## Lähteet
Alkometri

**Alkometri** on laite, jolla määritetään veren alkoholipitoisuus uloshengitysilmasta.

Viranomaisten käyttämien laitteiden toiminta perustuu hengitysilmassa olevan alkoholin sähkökemialliseen hapettamiseen. Anturina toimivassa käyttöainekennossa alkoholi hajoaa siten, että kennon yläpinnalle muodostuu etikkahappoa ja ylimääräelektroneja. Kennon alapinnalle syntyvä elektronivajaus aiheuttaa sähkövirran pintojen välillä. Jännite mitataan platinaelektrodien avulla ja on luettavissa verenalkoholia osoittavana promillelukemana.

Oikein kalibroitu ja huollettu seulonta-alkometri osoittaa verenalkoholin hyvin todenmukaisesti ja poikkeamat ovat vain sadasosapromillien luokkaa.

## Historiaa Suomessa
Suomen poliisi sai lahjoituksena 1974 koekäyttöön kaksi Alcometer-merkkistä seulonta-alkometriä. Koska laitteet saavuttivat hyviä tuloksia, niiden määrää lisättiin nopeasti; nykyisin jokaisella partiolla on oma alkometri Suomen poliisissa, osalla myös tarkkuusalkometri. Parhaimmiksi ovat osoittautuneet viranomaiskäytössä Alcometer-, Alco Sensor ja Dräger -merkkiset mittauslaitteet.

## Katso myös

* Alkolukko

## Lähteet

## Aiheesta muualla

* Poliisimuseo: Valvontalaitteet. Kamerat, alkometrit, tutkat ja vaa'at  (Pdf-tiedosto)
Posten Norge

**Posten Norge As** on Norjan valtion omistama osakemuotoinen postiyhtiö, joka vastaa Suomen Postia. Se on yksi Norjan suurimmasta konsernista, ja sen toimialueeseen kuuluu koko Norja. Lisäksi yhtiöllä on lukuisia tytäryhtiöitä, jotka toimivat lähinnä ulkomailla. Näitä Norjan postin tytäryhtiöitä ovat muun muassa:

*Box Delivery 
*Nor-Cargo
*CityMail
*Ergogroup

Yrityksen liikevaihto ylsi vuonna 2021 yli 24 miljardiin kruunuun, eli noin 2,33 miljardiin euroon. Liikevoittoa yritys tuotti tuolloin yli 1,4 miljardia kruunua eli noin 136 miljoonaa euroa. Se on yksi Norjan vanhimmista valtiollisista konserneista, sillä se perustettiin jo vuonna 1647.

## Historia

Postin perusti Kristian IV 17. tammikuuta 1647. Postin kantamisesta huolehtivat maanviljelijät, jotka eivät saaneet palkkaa mutta erilaisia etuuksia, kuten verovapauden ja vapautuksen armeijasta. Myöhemmin Posti oli mukana uusien tekniikoiden käyttöönotossa. Norjan posti otti muun muassa ensimmäisenä käyttöön kaksi höyrykonetta.

## Lähteet

## Aiheesta muualla

* Viralliset kotisivut
Kaislamerimetso

**Kaislamerimetso** (*Microcarbo africanus*) on merimetson (*Phalacrocorax carbo*) pienempi sukulainen, jota tavataan Afrikassa vesistöjen lähellä. Monista muista merimetsolajeista poiketen kaislamerimetsot elävät lähinnä makean veden äärellä. Myös se on erikoistunut saalistamaan kaloja, ynnä muita pieniä vesieläimiä sukeltamalla.

## Lähteet
Tirpitz

**Tirpitz** voi tarkoittaa ainakin seuraavia:

*Alfred von Tirpitz, Saksan keisarikunnan laivaston suuramiraali
*Tirpitz-suunnitelma, Saksan laivaston kehittämisohjelma ennen ensimmäistä maailmansotaa
**[[Taistelulaiva Tirpitz|Tirpitz]]*, saksalainen taistelulaiva toisessa maailmansodassa
Lensk

**Lensk** (, ) on kaupunki Lenan yläjuoksun varrella Lenskin piirissä Sahan tasavallan länsiosassa Venäjällä, 840 kilometriä Sahan pääkaupungista Jakutskista länteen. 

## Asukasluvun kehitys
*7 500 (1959) 
*24 600 (2002)
*24 581 (2005)

## Historia
Lensk perustettiin vuonna 1663 ja kaupunki siitä tuli vuonna 1963.

## Aiheesta muualla

*Google maps – Lensk
*Kuvia Lenskistä
Michael Ironside

**Michael Ironside** (s. 12. helmikuuta 1950 Toronto, Ontario) on kanadalainen näyttelijä.

## Elämäkerta
Ironside varttui Queenin ja Papen alueella. Hänen isänsä työskenteli poliisina ja hänen äitinsä oli kotiäiti kasvattaen Michaelin ja hänen neljä sisarustaan. Hän kävi Ontarion taideopistoa ja työskenteli rakennusalalla ennen näyttelijän ammattiaan.

## Ura
Alun perin Ironside aloitti näyttelemisen vain, koska hän tunsi, että se voisi auttaa häntä kirjailijana. Hän esiintyi uransa alussa muun muassa elokuvissa *[[Top Gun – lentäjistä parhaat]]*, *[[Total Recall – unohda tai kuole]]*, *[[Highlander 2 – Paluu]]* ja *[[Karate Kid saa seuraajan]]*.

Ironside on myös antanut äänensä muutamille peli- ja animaatiohahmoille. Näihin lukeutuvat muun muassa ''Splinter Cell'' -pelisarjasta tuttu Sam Fisher ja *[[Command & Conquer 3]]* -pelissä oleva kenraaliluutnantti Jack Granger, sekä ''Teräsmies''-animaatiosarjassa *[[Darkseid]]*.

## Filmografia
### Elokuvat
**[[Scanners – tappavat ajatukset]]* (*Scanners*, 1981)
**[[Kuolema kierroksella]]* (*Visiting Hours*, 1982)
**[[Avaruustaistelija]]* (*Spacehunter: Adventures in the Forbidden Zone*, 1983)
**[[Top Gun – lentäjistä parhaat]]* (*Top Gun*, 1986)
**[[Prom Night II – verijuhlat]]* (*Hello Mary Lou: Prom Night II*, 1987)
**[[Total Recall – unohda tai kuole]]* (*Total Recall*, 1990)
**[[Highlander 2 – Paluu]]* (*Highlander II: The Quickening*, 1991)
**[[Guncrazy – hullu rakkaus]]* (*Guncrazy*, 1992)
**[[Point of Impact]]* (1993)
**[[Pelastakaa Willy]]* (*Free Willy*, 1993)
**[[Karate Kid saa seuraajan]]* (*The Next Karate Kid*, 1994)
**[[Majuri Payne]]* (*Major Payne*, 1995)
**[[Nuoli (minisarja)|Nuoli]]* (*The Arrow*, 1997)
**[[Starship Troopers – universumin sotilaat]]* (*Starship Troopers*, 1997)
**[[Chicago Cab|Chicago Cab, aka Hellcab]]* (1998)
**Going to Kansas City* (1998)
**[[The Arrangement]]* (1999)
**[[Omega-koodi]]* (*The Omega Code*, 1999)
**[[Meren raivo]]* (*The Perfect Storm*, 2000)
**[[Heavy Metal 2000]]* (äänirooli, 2000)
**[[Jett Jackson: The Movie]]* (2001)
**[[The Machinist]]* (2004)
**[[Nuoret ritarit]]* (*Young Blades*, 2005)
**[[Reeker]]* (2005)
**[[Deepwater]]* (2006)
**[[Disaster Zone: Volcano in New York]]* (2006)
**[[Terminator – Pelastus]]* (*Terminator Salvation*, 2009)
**[[Transformers Prime Beast Hunters: Predacons Rising]]* (äänirooli, televisioelokuva, 2013)

### Televisio
**[[V (televisiosarja)|V]]* (1983)
**[[Sea Quest]]* (*seaQuest 2032*, 1995) (televisiosarja)
**[[Andromeda (televisiosarja)|Andromeda]]* (2004)
**[[Smallville]]* (2004) 
**[[Täydelliset naiset]]* (*Desperate Housewives*, 2005)
**[[Tähtiportti]]* (*Stargate SG-1*, 2006)
**[[Transformers: Prime]]* (äänirooli, 2013)
Puuppola

**Puuppola** (vanhoissa kartoissa ja maakirjoissa **Korttajärven kylä**) on kylä Jyväskylän kaupungissa, virallisesti kaupunginosa numero 52, noin kaksitoista kilometriä pohjoiseen kaupungin keskustasta. Se kuuluu Palokka-Puuppolan suuralueeseen. Puuppola kuului aiemmin Jyväskylän maalaiskuntaan. Maisemaa hallitsevat pellot ja metsät, alueella on maatiloja sekä omakotitaloja. Puuppola on ollut yhtäjaksoisesti asutettuna 1500-luvulta, jolloin Korttajärven rannalle muutti uudisasukkaana vuonna 1572 Pietari Puuppoinen, jonka mukaan Puuppolan kylää on alettu kutsua.

Puuppolassa on päiväkoti, koulu, hoivakoti ja lukuisia pienyrityksiä. Ralliautoilija Tommi Mäkinen on syntynyt Puuppolassa, jossa on myös hänen ralliautoja valmistava tehtaansa. Puuppolassa asuvat myös rallikuski Mikko Hirvonen, entinen rallikuski Harri Rovanperä ja tubettaja Tito Huovila.

Puuppolan liikuntamahdollisuuksiin kuuluu koululla oleva hiekkakenttä kesäisin ja ulkojää talvisin. Talvisin latuverkosto on kattava ja kesäisin uimaranta muun muassa Korttajärvellä.

## Historia

Puuppola kuului vuodesta 1561 alkaen Sysmästä muodostettuun Rautalammin emäpitäjään. Puuppolan ensimmäisenä uudisasukkaana mainitaan Pietari Puuppoinen (Puckoin), josta on säilynyt käräjämateriaalia. Vuodelta 1583 on säilynyt Ruotsin kuningas Juhana III:n antama tuomio Pietari Puuppoisen sekä palokkalaisten ja jyväskyläläisten välisessä riidassa, jossa Pietari oli poikineen tehnyt ryöstöretken Palokan kylään. Puupponen myös hyökkäsi voudin kimppuun ja varasti tämän puntarin. Puupponen määrättiin vietäväksi Hämeen linnaan käräjiä varten.

Korttajärven rekisterikylä on ollut nykykäsityksen mukaista Puuppolaa laajempi alue, johon on kuulunut myös muun muassa Kuikka ja Hiekkapohja. Nykyisen Puuppolan keskusalueen kantatalot olivat Puuppolan talon ohella Mommila, Laulaala, Pyyhkölä ja Raitala sekä Loukialan talot. Aikaisemmin alueella oli myös Tanttilan talo, jonka maalaiskunta oli hankkinut jo ennen toista maailmansotaa asuinalueen perustamista varten. 

1980-luvun puolivälissä Puuppolassa oli noin 1&nbsp;400 asukasta. Jyväskylän maalaiskunta teki 1990-luvun alussa suunnitelman, jossa Puuppolaan olisi rakennettu kerrostaloja ja alueesta olisi vähitellen kehitetty 10&nbsp;000 asukkaan taajama. Paikalliset asukkaat perustivat kyläyhdistyksen, joka vastusti suunnitelmaa ja Puuppolan ilmeen muuttamista maaseutukylästä kaupunkimaiseksi taajamaksi. Kyläyhdistyskin toivoi Puuppolan kasvavan, mutta asetti omaksi tavoitteekseen asukasluvun kaksinkertaistamisen noin 3&nbsp;000 asukkaaseen.

## Maantiede
### Mäet
*Lehesvuori
*Punavuori
*Matokallio
### Vesistöt
#### Järvet
*Korttajärvi
*Lehesjärvi
*Ykshaukinen
#### Joet
*Autiojoki
*Makkarajoki
*Laahajoki
*Tervajoki

## Kuuluisia puuppolalaisia
*Mikko Hirvonen, ralliautoilija 
*Tito Huovila, tubettaja
*Tommi Mäkinen, ralliautoilija
*Eino Oksanen, kestävyysjuoksija
*Harri Rovanperä, ralliautoilija 
*Kalle Rovanperä, ralliautoilija

## Lähteet
* 
### Viitteet

## Aiheesta muualla
Trojan

**Trojan** () on kaupunki Keski-Bulgariassa. Sen asukasluku oli vuoden 2018 arvion mukaan 19&nbsp;352 ja pinta-ala 60,2 neliökilometriä. Trojan sijaitsee 160 kilometriä Sofiasta. Lähin lentoasema Trojanista on Gorna Orjahovitsa 105 kilometrin päässä. Beli Osam -niminen joki virtaa kaupungin halki. 

Trojanista tuli kaupunki 1868, kun se kehittyi alueen teollisuuden keskukseksi. Vuonna 1948 kaupungin liikenneyhteydet paranivat Lovetš–Levski–Svištov-rautatien myötä.

Trojanin alueella sijaitsee historiallinen Trojanin luostari. Se on myös kuuluisa saviesineistään ja paikallisesta Vinprom-Trojain luumu-rakian tuotannosta. Trojanissa on suuri Allerganin lääketehdas sekä Elman ja Mashstroin koneteollisuutta.

## Lähteet
Musta Dahlia (elokuva)

**Musta Dahlia** () on Brian De Palman ohjaama elokuva, joka perustuu James Ellroyn samannimiseen romaaniin. Se sai ensi-iltansa avauselokuvana Venetsian elokuvajuhlilla 30. elokuuta 2006.

Tarina perustuu tositapahtumiin, Los Angelesissa vuonna 1947 tapahtuneeseen nuoren naisnäyttelijän ratkaisemattomaan murhaan.

## Taustaa

Elokuvan esituotannossa David Fincher oli valittu ohjaajaksi ja Mark Wahlberg Lee Blanchardin rooliin. Wahlberg joutui kuitenkin jättämään projektin, sillä hän ei onnistunut sovittamaan sen ja toisen elokuvansa *[[The Brazilian Job]]in* kuvausaikatauluja yhteen.

Kun De Palmasta tuli ohjaaja, hän otti rooliin Aaron Eckhartin juuri ennen kuvausten aloitusta huhtikuussa 2005. James Horner oli alun perin mukana projektissa, mutta helmikuussa 2006 ilmoitettiin, että Mark Isham oli korvannut hänet. Elokuvaa kuvattiin Los Angelesissa Kaliforniassa ja Pernikissä Bulgariassa. Kay Lalken roolia tarjottiin Eva Greenille, mutta hän kieltäytyi, koska halusi välttää tyypillistä femme fatalen roolia. Roolin sai Scarlett Johansson.

## Vastaanotto
Elokuva sai ensi-iltansa 15. syyskuuta 2006 Yhdysvalloissa 2&nbsp;226 teatterissa. Avausviikonloppuna se nousi toiselle sijalle ja tuotti 10 miljoonaa dollaria. Kuuden viikon jälkeen 26. lokakuuta 2006 se oli tuottanut 22&nbsp;545&nbsp;080 dollaria. Maailmanlaajuisesti elokuva tuotti 49,3 miljoonaa dollaria.

Rotten Tomatoes -kerääjäsivustolla elokuvan 191 arvostelusta 31 prosenttia oli myönteisiä. Sivusto kuvasi kriitikoiden yhteenvetona elokuvan saavuttavansa aikakautensa tunnelman, mutta kärsii heikoista näyttelijäsuorituksista ja mutkikkaasta juonesta. 

Amerikkalaisten kriitikoiden keskuudessa elokuva ei saanut kovin hyvää vastaanottoa, mutta suomalaiskriitikko Arto Pajukallio löysi siitä tyylittelyä ja aisteja hivelevää visuaalista loistokkuutta. 
*[[Turun Sanomat|Turun Sanomien]]* Tapani Maskula kirjoitti, ettei De Palman lisäksi enää ole juuri toista ohjaajaa, joka näin rakastaisi Hollywoodin loistokauden keinotodellisuutta ja illuusioita. James Ellroyn monimutkaisen jännitysromaanin hän sanoi tarjoavan kiitollista materiaalia De Palmalle ”rakentaa ulkoisesti tunnistettavat puitteet kangastukselleen ja kietoutua muistojen kultaamaan helminauhaan”.

## Lähteet

## Aiheesta muualla
* Virallinen sivusto
Aitos

**Aitos** (, kreikaksi/traakiaksi Αετός) on kaupunki Itä-Bulgariassa. Aitos kuuluu Burgasin alueeseen. Kaupungin asukasluku oli 17&nbsp;764 vuonna 2021.

## Lähteet

## Aiheesta muualla
Katjuša (kappale)

**Katjuša** () on venäläinen toisen maailmansodan aikainen laulu tytöstä, joka ikävöi armeijan palveluksessa olevaa rakastaan. Laulun on säveltänyt Matvei Blanter vuonna 1938, ja sanoituksen on tehnyt Mihail Isakovski. Ensimmäisen kerran laulun esitti Lidija Ruslanova. Kriitikot ovat esittäneet, ettei sävelmä ole Blanterin, sillä samankaltainen sävel on Igor Stravinskyn oopperassa *[[Mavra (ooppera)|Mavra]]* (1922).

Nimi Katjuša on diminutiivi venäläisestä nimestä Jekaterina (ks. Katariina). Katja on lempinimi ja Katjuša hellä diminutiivi.

Laulu on antanut nimensä myös neuvostoliittolaisille raketinheittimille BM-8, BM-13 ja BM-31, jotka rakennettiin toisen maailmansodan aikana puna-armeijan käyttöön.

## Toinen maailmansota
Laulu esitettiin ensimmäisen kerran venäläisessä teollisuuskoulussa Moskovassa vuonna 1941, jolloin naisopiskelijat lauloivat sen jäähyväisiksi natsi-Saksan vastaiseen taisteluun lähteville venäläisille sotilaille. Laulu tuli suosituksi koko Neuvostoliitossa.

## Italialainen laulu Katjušan melodiaan
Italia liittyi liittoutuneisiin vuonna 1943. Seuraavien kahden vuoden aikana italialaiset partisaanit taistelivat Italiassa saksalaisia natseja ja italialaisia fasisteja vastaan. Felice Cascione (1918–1944) kirjoitti ”Katjušaan” italialaisen sanoituksen. Laulusta ”Fischia il vento” () tuli (”Bella ciaon” ja ”La Brigata Garibaldin” ohella) yksi suosituimmista partisaanihymneistä.

## Katjušan hepreankielinen versio
Monien muiden vanhojen venäläisten laulujen tavoin ”Katjuša” on muodostunut Israelissa kansanlauluksi. Valko-Venäjällä syntynyt runoilija Noah Pniel käänsi laulun hepreaksi vuonna 1940 ollessaan Liettuassa ennen saapumistaan Israeliin. Laulu tuli erittäin suosituksi juutalaisten pioneerien keskuudessa ja myöhemmin Israelin vastaperustetun valtion nuorisoliikkeissä ja kibbutseilla. Kuuluisa kibbutsiryhmä Gevatron teki siitä myöhemmin suositun tulkinnan. Laulua kutsutaan usein nimellä ”Päärynä ja omena kukkivat” (לבלבו אגס וגם תפוח) laulun hepreankielisen sanoituksen ensimmäisen säkeen mukaan. Laulu on hyvin suosittu vielä nykyäänkin.

## Katjušan suomenkieliset versiot
Jatkosodan aikana laulu tehtiin suomenkielinen versio nimeltään ”Karjalan katjuusa”. Laulun sanat ovat samanlaisia kuin alkuperäiset venäjänkieliset, mutta sanat on muokattu liittymään enemmän Suomeen ja Karjalaan. Toinenkin versio Katjušasta tehtiin nimeltään ”Sörkän sällit”, jota käytetään opiskelijabileissä.

## Lähteet

## Aiheesta muualla
* Laulun sanoitus  
* Katjusha (sivun alalaidassa) ja muita venäläisiä kansanlauluja Mp3 tiedostoina
* "Katjuša" - Komanda iz Polshi i Rossii
Bob Dylan’s Greatest Hits Volume 3

**Bob Dylan’s Greatest Hits Volume 3** on Bob Dylanin kokoelma-albumi vuodelta 1994. 

## Kappaleet
# Tangled Up in Blue (albumilta *Blood on the Tracks*)
# Changing of the Guards (albumilta *Street Legal*)
# The Groom's Still Waiting at the Altar (albumilta *[[Shot of Love]]*)
# Hurricane (albumilta *[[Desire]]*) - san. Bob Dylan ja Jacques Levy, säv. Bob Dylan
# Forever Young (albumilta *Planet Waves*)
# Jokerman (albumilta *Infidels*)
# Dignity (aikaisemmin julkaisematon)
# Silvio (albumilta *Down in the Groove*) - san. ja säv. Bob Dylan ja Robert Hunter
# Ring Them Bells (albumilta *[[Oh Mercy]]*)
# Gotta Serve Somebody (albumilta *Slow Train Coming*)
# Series of Dreams (albumilta *The Bootleg Series Vols. 1–3*)
# Brownsville Girl (albumilta *Knocked Out Loaded*) - san. Bob Dylan ja Sam Shepard, säv. Bob Dylan
# Under the Red Sky (albumilta *Under the Red Sky*)
# Knockin' on Heaven's Door (albumilta *Pat Garrett & Billy the Kid*)
Batmanin maakunta

**Batman** on yksi Turkin 81 maakunnasta. Batman sijaitsee pääosin kurdien asuttamalla alueella maan kaakkoisosassa. 

Maakunnan pinta-ala on 4&nbsp;477 neliökilometriä ja väkiluku 557 593 (2014).

## Piirikunnat

Batmanin maakunta on jaettu kuuteen piirikuntaan (hallinnollinen piirikunta **lihavoitu**):
* **[[Batman (kaupunki)|Batman]]**
* Beşiri
* Gercüş
* Hasankeyf
* Kozluk
* Sason

## Lähteet

## Aiheesta muualla

*Thomas Brinkhoff: Turkey - Batman  (citypopulation.de)
*''What's in a name? Too much in Turkey''  (guardian.co.uk)
Leväbarbi

**Leväbarbi** (*Crossocheilus siamensis*) on särkien heimoon kuuluva kalalaji. Se on helppohoitoinen seura-akvaarion parvikala, joka on akvaarioharrastajien suosiossa, koska se syö viherleviä. Sitä sekoitetaan usein kuonobarbiin (*Epalzeorhynchos kalopterus*) ja levänuoliaiseen (*Gyrinocheilus aymonieri*) sekä mahdollisesti juovaimubarbiin.
__NOTOC__
## Koko ja ulkonäkö
Leväbarbi voi kasvaa jopa 16-senttiseksi ja elää jopa 10-vuotiaaksi. Leväbarbi on pitkä kala ja se tarvitsee kohtalaisen suuren akvaarion. Leväbarbin väri on hopeankellertävä ja sillä on musta raita joka tummuu vanhetessa. Nimensä mukaan se syö levää, rapsutellen sitä ahkerasti alaspäin kääntyvällä suullaan.

## Alkuperä
Leväbarbi on kotoisin Kaakkois-Aasiasta.

## Käyttäytyminen ja lisääntyminen
Leväbarbi on taitava hyppelijä, joten leväbarbialtaan pitää olla hyvin suojattu. Laji ui keskivedessä ja voi elää jopa kymmenvuotiaaksi. Leväbarbi on aggressiivinen kutuaikana.

## Vesiolot ja ravinto
24–26-asteinen vesi on todettu lajille sopivaksi, happamuus eli pH 6,5–8,0 ja veden kovuus n. 5–20 dH. Akvaario ei saa olla liian täynnä, sillä tämä kala vaati paljon uintitilaa. Leväbarbiparvelle tulisi olla 100&nbsp;cm pitkä allas.

Leväbarbi on lähes kaikkiruokainen.

## Lähteet

## Aiheesta muualla
*
*Sannan ja Tomin vedenalainen maailma (harrastajan sivu)
*Antin Akvaario  (harrastajan sivu)
Hans Heinrich Thyssen-Bornemisza

**Hans Heinrich Thyssen-Bornemisza de Kászon** (13. huhtikuuta 1921 Scheveningen, Haag, Hollanti – 27. huhtikuuta 2002 Sant Feliu de Guíxols, Katalonia, Espanja) oli hollantilaissyntyinen Hollannin ja Unkarin kansalainen, jolla oli isältään peritty unkarilainen aatelisnimi vuoteen 1950. Hänen isänsä oli saksalaissyntyinen Heinrich  Thyssen-Bornemisza de Kászon (1875&ndash;1947) ja äiti unkarilainen aatelinen Margit Bornemisza de Kászon (1887&ndash;1971). Thyssenin suku, joka oli alun perin saksalainen, loi omaisuutensa lähinnä terästeollisuudessa.

## Elämänvaiheet
Thyssen-Bornemisza kävi koulunsa Haagissa. Vuosina 1940–1945 hän opiskeli oikeus- ja taloustieteitä sekä taidehistoriaa Sveitsissä Bernin ja Fribourgin yliopistoissa. Hän asui vuodesta 1950 Sveitsin Luganossa ja pitkään myös Monacossa, Englannissa ja Espanjassa.

Thyssen-Bornemisza oli huomattava taiteen keräilijä ja teollisuusmies. Isänsä kuoltua vuonna 1947 hän peri suvun teollisuusomaisuuden ja osti takaisin suvun menettämät taidekokoelmat. Taidekokoelma asetettiin yleisön nähtäville kolmelle paikkakunnalle Espanjaan: Madridin Villahermosa-palatsiin (nykyinen Museo Nacional Thyssen-Bornemisza), Barcelonan Pedralbes-luostariin ja Castagnolan Villa Favoritaan. Vuonna 1993 Espanjan valtio osti Madridin-kokoelmat ja valtaosan Madridiin siiretystä Castagnolan-kokoelmasta. Barcelonan-näyttely suljettiin vuonna 2002.

Thyssen kuoli vuonna 2002 Espanjassa. Hänet on haudattu sukutilalle Landsbergin linnaan, Ruhrin alueelle Essenin lähelle Saksaan.

## Avioliitot
Thyssen-Bornemisza oli naimisissa viisi kertaa. Hän nai 1. elokuuta vuonna 1946 itävaltalaisen aristokraatin prinsessa Teresa Amalia Franziska Elisabeth Maria von Lippe-Weissenfeldin (s. 1925). He saivat yhden lapsen, Georg Heinrichin (s. 1950). Pariskunta erosi 1954. Toinen avioliitto alkoi vuonna 1954, kun hän nai anglo-intialaisen mallin Nina Dyerin (1930&ndash;1965). He eivät saaneet lapsia ja erosivat vuonna 1956. Myöhemmin Dyer nai prinssi Sadruddin Aga Khanin. Dyer teki itsemurhan vuonna 1965.

Thyssen-Bornemiszan kolmas avioliitto alkoi vuonna 1956, kun hän nai uusiseelantilais-brittiläisen mallin Fiona Frances Elaine Campbell-Walterin (s. 1932). He saivat yhden lapsen, Francescan (s. 1958), joka nai Karl Habsburg-Lothringenin, Itävallan viimeisen keisarin pojanpojan. Thyssenin kolmaskin liitto päätyi eroon vuonna 1965, ja myöhemmin Fiona nai kreikkalaisen Alexander Onassisiksen, joka oli laivanvarustaja Aristoteles Onassiksen poika.

Thyssenin neljäs vaimo oli Denise Shorto (s. 1942), brasilialaisen pankkiirin tytär, jonka  kanssa Thyssen-Bornemisza meni naimisiin vuonna 1967. He saivat yhden lapsen. Pariskunta erosi vuonna 1984. Viidennen kerran Thyssen meni naimisiin vuonna 1985 espanjalaisen María del Carmen Rosario Cervera Fernández de la Guerran eli Carmen "Tita" Cerveran (s. 1943) kanssa, joka oli vuoden 1961 Miss Espanja.

## Lähteet
Heinrich Thyssen

**Heinrich Thyssen**, vuodesta 1907 paroni** Heinrich Thyssen-Bornemisza de Kászon**, (31. lokakuuta 1875 Mülheim an der Ruhr, Nordrhein-Westfalen, Saksa – 26. kesäkuuta 1947 Castagnola (nykyisin osa Luganoa), Ticino, Sveitsi) oli saksalais-unkarilainen teollisuusyrittäjä ja taiteenkerääjä. Hän kuului Thyssenin sukuun, joka on Saksan rikkaimpia ja vaikutusvaltaisimpia.

Opiskeltuaan fysiikkaa, mineralogiaa ja kemiaa Münchenin, Berliinin, Bonnin ja Heidelbergin yliopistoissa hän valmistui Heidelbergissä kemian tohtoriksi vuonna 1900. Vuonna 1907 Thyssen avioitui unkarilaisen aatelistyttären Margit Freiin Bornemisza de Kászon et Impérfnanin kanssa. Ilman miespuolisia perijöitä ollut appi adoptoi Thyssenin, joka sai näin Itävalta-Unkarin kansalaisuuden ja paronin arvonimen. Thyssen-Bornemisza asettui asumaan Rechnitzin linnaan nykyiseen Itävaltaan. Siellä hän aloitti taiteen keräilyn. 

Ensimmäisen maailmansodan ja Itävalta-Unkarin romahduksen jälkeen Thyssen-Bornemisza muutti vuonna 1919 taidekokoelmineen Haagiin Hollantiin. Vuosina 1919–1921 Thyssen-Bornemisza hankki veljensä Fritzin kanssa enemmistön teollisuusyritys Thyssenistä. Haagissa hän hoiti Thyssenin suvun yritystoimintaa.  

Vuonna 1930 Thyssen-Bornemisza muutti Müncheniin ja sieltä edelleen vuonna 1932 Sveitsiin, Luganon lähelle Castagnolaan. Vuonna 1933 hän erosi ensimmäisestä vaimostaan. Thyssen-Bornemisza oli naimisissa kolme kertaa. Hän kuoli vuonna 1947 Sveitsissä.

Thyssenin poika paroni Hans Heinrich Thyssen-Bornemisza jatkoi taiteen keräämistä, mutta myi kokoelman vuonna 1993 Espanjan valtiolle. Taidekokoelma on esillä Madridissa Museo Nacional Thyssen-Bornemiszassa.

## Lähteet

## Aiheesta muualla
*Thyssenin elämäkerta Thyssenkrupp AG:n verkkosivulla (saksaksi)
Iso-Timonen

**Iso-Timonen** on Kiiminkijoen vesistöalueeseen kuuluva järvi Utajärven kunnassa Pohjois-Pohjanmaalla.

Järvi sijaitsee noin 12 kilometriä pohjoiseen Juorkunan kylästä ja noin 41 kilometriä koilliseen Utajärven keskustaajamasta. Se saa vetensä ympäröiviltä soilta ja laskee itään Marttisjärveen Timo-ojaa pitkin.

## Ominaisuudet
Soiden keskellä sijaitseva, melko suuri ja matala järvi on ruskeavetinen. Suoperäisyydestään johtuen se on erittäin humuspitoinen ja rehevä. Pohjoisesta järvelle työntyvä Salmenniemi jakaa järven kahteen altaaseen: suurempaan itäiseen altaaseen sekä pienempään läntiseen Heinäselän altaaseen. Heinäselkää muusta järvestä erottavassa kapeassa salmessa on lapinpadon jäänteet.  Iso-Timonen on myös jossain määrin edustava esimerkki ns. dystrofisesta järvestä, johon tulevalla lähdevedellä on ilmeisesti suuri merkitys järven happipitoisuudelle ja ravinteisuudelle.

## Järvimaisema
Järven valuma-alue on pääosin suota, josta on ojitettu noin puolet. Laajin valuma-alueen suo on Kiiskisuo, joka on aapaa. Huomattavimmat järven ympäristön harjumaiset muodostumat ovat pohjoislaidan Viinivaaran eteläosa ja etelän puolen Juurimaa. Järven rannat ovat nevoja ja rämeitä ja ranta-alueen suot ovat pääosin ojittamattomia. Järven laskuoja Timo-oja on hitaasti virtaava ja suorantainen. Viinivaaran pohjavesi purkautuu paljolti Kiiskihetteen lähteeseen, joka on voimakkaasti kiehuva avolähde. Hetteen lähdepuro kulkee kaivetun valtaojan kautta juuri Iso-Timosen järveen.

## Katso myös

* Pikku-Timonen

## Lähteet
* Rehell S., Pellikka K., Virta P., Rantala L., Kauppinen V., Kilpeläinen T., Sandqvist, H. Ylitulkkila S. 2002. Oulun Vesi. Viinivaaran pohjavesihanke. Luonnonsuojelulain 65 §:n mukainen Kiiminkijoen Natura-arviointi. Raportti P01432. PSV-Maa ja Vesi. 61 s. Raportti PDF-tiedostona (viitattu 7.8.2008)
* Pinta-alatieto  (Viitattu 1.2.2009)
Çanakkalen maakunta

**Çanakkale** on yksi Turkin 81 maakunnasta. Çanakkalen maakunta sijaitsee maan luoteisosassa Dardanellien ympäristössä sijaiten sekä Euroopassa että Aasiassa. 

Vuoden 2015 lopussa arvioitu väkiluku oli 513&nbsp;341.

## Piirikunnat

Çanakkalen maakunta on jaettu 12 piirikuntaan (hallinnollinen piirikunta on **lihavoitu**):
*Ayvacik
*Bayramiç
*Biga
*Bozcaada
*Çan
***[[Çanakkale]]**
*Eceabat
*Ezine
*Gelibolu
*Gökçeada
*Lapseki
*Yenice

## Lähteet

## Aiheesta muualla
Rajatila

**Rajatila** voi tarkoittaa seuraavia asioita:
* Epävakaa persoonallisuus
* Galleria Rajatila
* Liminal space
Mark Evans

**Mark Whitmore Evans** (s. 2. maaliskuuta 1956 Melbourne, Australia) on australialainen muusikko. Hän oli australialaisen hard rock -yhtye AC/DC:n basisti vuosina 1975–1977 ja oli mukana albumeilla *[[T.N.T.]]*, *[[High Voltage (vuoden 1975 albumi)|High Voltage]]*, *[[Dirty Deeds Done Dirt Cheap]]* ja *[[Let There Be Rock]]*. Hänet näkee myös yhtyeen videoissa *It's a Long Way to the Top (If You Wanna Rock 'n' Roll)* ja *Jailbreak*. Hänen ensimmäinen esiintymisensä bändin kanssa oli australialaisessa TV-ohjelmassa "Countdown" jossa he esittivät kappaleen Baby, Please Don't Go (taltiointi löytyy Family Jewels DVD:ltä). Let There Be Rockin äänitysten jälkeen Evans joutui erimielisyyksiin Angus Youngin kanssa ja joutui eroamaan yhtyeestä. Hänet korvattiin Cliff Williamsilla.

Muita Evansin yhtyeitä ovat olleet Contraband, Finch, Men With Sticks ja The Party Boys. Nykyisin hän soittaa bassoa Rose Tattoossa.

## Lähteet
Kurimo

**Kurimo** voi tarkoittaa seuraavia maantieteellisiä kohteita:

* Kurimo, Suomussalmen taajaman osa-alue Suomussalmella.
* Kurimo, Särkijärven kylän kulmakunta Utajärvellä.
* Kurimon ruukki Särkijärven kylässä Utajärvellä.

Sukunimenä
* Anna Kurimo (1869–1938), suomalainen vegetaristi, suomentaja ja tietokirjailija
Box Delivery

**Box Delivery** on norjalainen Norjan valtion omistuksessa oleva lähettipalveluja tarjoava yritys. Se on Norjan postin tytäryhtiö, ja pohjoismaiden suurin. Box Delivery toimii Norjassa, Ruotsissa, Tanskassa ja Suomessa. Suomessa Box Delivery on ostanut Lähettiryhmän, Jw-Lähetit ja Fillarilähetit. Box Delivery toimittaa kaikkea kirjekuorista massiivisiin lavoihin. Suomessa Box Delivery on toiminut vuodesta 2005 lähtien.

## Aiheesta muualla
*Kansainvälisen yhtiön viralliset sivut 
*yrityksen suomenkieliset sivut
Joseph Thomson

**Joseph Thomson** -nimisiä henkilöitä ovat olleet:

* Joseph John Thomson (1856–1940), englantilainen fyysikko, elektronin ja isotooppien löytäjä, Nobelin fysiikanpalkinnon saaja
* Joseph Thomson (1858–1895), skotlantilainen geologi, luonnontieteilijä ja tutkimusmatkailija.
Aérospatiale-Matra

**Aérospatiale-Matra** oli ranskalainen ohjuksia ja lentokoneita valmistanut yhtiö, joka syntyi vuonna 1999 Aérospatialen ja Matra Hautes Technologiesin yhdistyessä.  Yhtiö sulautui saksalaisen DaimlerChrysler Aerospace AG:n (DASA) ja espanjalaisen Construcciones Aeronáuticas SA-yhtiön (CASA) kanssa perustaen EADS-yhtiön vuonna 2000.

## Aérospatiale-Matra Missiles
Matra loi ohjuksia valmistavan Matra BAe Dynamics-yhtiön yhdessä British Aerospace Dynamics-yhtiön kanssa vuonna 1996. Matra kuitenkin ylläpiti omaa ohjuksiin erikoistunutta tytäryhtiötä (Matra Missiles). Tästä tuli Aérospatiale Matra Missiles (AMM) vuonna 1999 – sekin liittyi EADS:iin, jossa se oli ensin Aérospatiale Matra Missiles muuttuen osaksi EADSin MBDA-ohjusyhtiötä.

## Lähteet
Borderline

**Borderline** voi viitata:

## Psykiatria
*Epävakaa persoonallisuus, persoonallisuushäiriö

## Elokuvat
* ''Borderline'' (vuoden 1930 elokuva), pääosassa Paul Robeson
* *[[Kuoleman kauppiaat (vuoden 1950 elokuva)|Kuoleman kauppiaat]]* (*Borderline*), William A. Seiterin ohjaama elokuva vuodelta 1950
* Pako yli rajan (), vuoden 1980 elokuvan pääosassa Charles Bronson
* ''Borderline'' (vuoden 2002 elokuva)‎, ohjannut Evelyn Purcell
* ''Borderline'' (vuoden 2008 elokuva)‎, ohjannut Lyne Charlebois

## Kirjallisuus
**[[Borderline Comics Magazine]]*

## Musiikki
*''Borderline'' (Brooks & Dunnin albumi)
*''Borderline'' (Ry Cooderin albumi), 1980
*"Borderline" (kappale), Madonnan albumilta *Madonna*
*"Borderline" (Michael Grayn kappale)
*"My extraordinary mind" (kappale), kappale No Fun At Allilta
*Borderline Records
*"Borderline", kappale Zion I:n albumilta *[[Break a Dawn]]*
*Borderline, Lordin kappale

## Muuta
* ''Borderline'' (videopeli), 1981
Matra BAe Dynamics

**Matra BAe Dynamics** oli EU:n suurin ohjusten valmistaja.

Yritys syntyi vuonna 1996, kun puolet ranskalaisesta Matra Defensestä ja puolet englantilaisesta British Aerospace Dynamicsin (osa British Aerospace-konsernia) yhdistyivät.

British Aerospace oli jo vuonna 1989 pyrkinyt yhdistämään ohjusalan voimansa Thomson-CSF:n kanssa. Sen arveltiin johtavan miltei monopoliin EU:ssa, mikä oli fuusion pääesteitä.

Matra BAe Dynamics osti vuonna 1997 30% LFK:n osakkeista. LFK on nykyisin EADSin tytäryritys. Vuonna 2001 Matra BAe Dynamics yhtyi Aerospatiale Matra Missiles -yhtiöön ja Alenia Marconi Systems -yhtiöön. Tämä loi EADSiin kuuluvan MBDA-ohjusyhtiön.

## Lähteet